ದೆಹಲಿಯಲ್ಲಿ ತೀವ್ರಗೊಂಡ ರೈತರ ಹೋರಾಟ ಮೆಟ್ರೋ, ರೈಲು ನಿಲ್ದಾಣಗಳು ಬಂದ್ ದೆಹಲಿಯಲ್ಲಿ ನಡೆಯುತ್ತಿರುವ ರೈತರ ಹೋರಾಟ ತೀವ್ರ ಸ್ವರೂಪ ತಾಳಿದ್ದು, ಪೊಲೀಸ್ ಭದ್ರತೆಯ ನಡುವೆಯೂ ಪ್ರತಿಭಟನಾ ನಿರತ ರೈತರು ದೆಹಲಿಯ ಕೆಂಪು ಕೋಟೆ ತಲುಪ್ಪಿದ್ದಾರೆ. ಕೆಂಪು ಕೋಟೆ ಮೇಲೆ ರೈತರು ಅನ್ಯಧ್ವಜವನ್ನು ಹಾರಿಸಿದ್ದಾರೆ. ರೈತರ ಹೋರಾಟ ತೀರ್ವಗೊಳ್ಳುತ್ತಿದ್ದಂತೆ ಪೊಲೀಸರು ಎಚ್ಚೆತ್ತುಕೊಂಡು ಹೋರಾಟ ನಿರತ ರೈತರ ಮೇಲೆ ಲಾಠಿ ಚಾರ್ಚ್ ಮಾಡಿದ್ದಾರೆ.ಪ್ರತಿಧ್ವನಿಯನ್ನು ಬೆಂಬಲಿಸಲು ಇಲ್ಲಿ ಕ್ಲಿಕ್ ಮಾಡಿ ಪೊಲೀಸರ ಲಾಠಿ ಚಾರ್ಚ್ಗೆ ಹಲವಾರು ರೈತರು ಗಾಯಗೊಂಡಿದ್ದಾರೆ. ಪ್ರತಿಭಟನೆಯನ್ನು ನಿಯಂತ್ರಿಸಲು ಪೊಲೀಸರು ಹರಸಾಹಸ ಪಡುತ್ತಿದ್ದು, ದೆಹಲಿಯ ಐಟಿಒ ಬಳಿ ಪೊಲೀಸರು ಮತ್ತು ರೈತರ ನಡುವೆ ಘರ್ಷಣೆ ನಡೆದಿದೆ. ಪ್ರತಿಭಟನಾ ನಿರತ ರೈತರಲ್ಲಿ ಕೆಲವರು ಹೋರಾಟ ಮಾರ್ಗ ಬದಲಾಯಿಸಿ ಐಟಿಒ ಗೆ ತಲುಪಿದ್ದರು. ಈ ವೇಳೆ ತಿಲಕ್ ಬ್ರಿಡ್ಞ್ ಕಡೆಗೆ ತೆರಳದಂತೆ ಪೊಲೀಸರು ರೈತರ ಮೇಲೆ ಲಾಠೀ ಚಾರ್ಚ್ ಮತ್ತು ಅಶ್ರುವಾಯು ಪ್ರಯೋಗಿಸಿದ್ದಾರೆ. ದೆಹಲಿಯ ಐಟಿಒ ಲುಟೆನ್ಸ್ ಮತ್ತು ಚಿಂತಮಣಿ ಚೌಕ್ ಸೇರಿದಂತೆ ಹಲವು ಕಡೆ ಹೋರಾಟ ತೀರ್ವ ಸ್ವರೂಪಕ್ಕೆ ತಲುಪಿ ಪರಿಸ್ಥಿತಿ ಉದ್ವಿಗ್ನ ಸ್ಥಿತಿಗೆ ತಲುಪಿದೆ. ಈ ಕಾರಣದಿಂದ ರೈಲು, ಮೆಟ್ರೋ ನಿಲ್ದಾಣಗಳನ್ನು ಬಂದ್ ಮಾಡಲಾಗಿದೆ.